2.5.2.Formativ va summativ baholash tizimi va mohiyati, baholash mezonlari

1.Baholash tushunchasi va uning zamonaviy ta’limdagi o‘rni
Hozirgi kunda ta’lim tizimida ham ko‘plab innovatsion g‘oyalar, xalqaro tajribalar qo‘llanib kelinmoqda. Yurtimizdagi ta’lim maskanlarida ham xalqaro ta’lim tashkilotlari tomonidan ishlab chiqilgan yangi tizimlar amaliyotga joriy qilinmoqda. Bunga misol qilib aytadigan bo‘lsak, yangi baholash tizimi hozirgi kunda ko‘plab rivojlangan davlatlarda keng qo‘llanib kelinmoqda. O‘quvchilarni baholashda formativ va summativ baholash tizimi ishlab chiqilgan. Har chorakda olinadigan nazorat ishlari test shaklida bo‘lib, o‘quvchilarni fan bo‘yicha egallagan bilimlarini 3 turga ajratilgan holda baholab boriladi. Choraklik yakunida bo‘ladigan nazorat materiallari markazlashgan tizim orqali nazorat ostida olib boriladi. O‘quvchilar har chorakda, har bir fandan 100 ballik tizimda baholanib boriladi. Bunda summativ ball - 90 ballni tashkil qilsa, formativ ball – 10 ballni tashkil qiladi. 	 Yangi baholash tizimi dastlab, Prezident maktablarida joriy qilindi. So‘ngra bu baholash tizimi Ixtisoslashtirilgan ta’lim muassasalari agentligi tizimida tashkil qilingan maktab-internatlari va maktablarda ham yo‘lga qo‘yildi. Muhtaram prezidentimiz Shavkat Mirziyoyev tashabbuslari bilan 2023-2024 o‘quv yilidan 500 ta umumiy o‘rta ta’lim tashkilotlarida ham yangi baholash tizimi yo‘lga qo‘yildi. Bunda agentlik tizimidagi ixtisoslashtirilgan maktab-internat va maktab o‘qituvchilaridan trener o‘qituvchilar shakllantirilb, yangi baholash tizimiga o‘tgan maktablarda trener o‘qituvchi sifatida ishfaoliyatlarini boshlashdi. Bunda har bir tumandan tanlab olingan maktablarga ixtisoslashtirilgan maktablar tayanch maktab sifatida belgilandi.
 Yangi baholash tizimi o‘quvchilarni baholashda inson omilini kamaytirish uchun juda yaxshi xizmat qiladi. Belgilangan maksimall balning 90 foizini o‘quvchining o‘zi chorak davomida to‘plab boradi. 10 foizini esa fan o‘qituvchisi tomonidan qo‘yilishi belgilangan. Bunda o‘quvchilar fan bo‘yicha yuqori ball olishi o‘quvchining harakatiga bog‘liq qilib qo‘yilgani, o‘qituvchi o‘quvchining bahosiga sun’iy tas’ir ko‘rsata olmasligi belgilab qo‘yilgan. Muhtaram prezidentimiz tashabbuslari bilan keyingi o‘quv yilidan ham yana 1000 ta maktab yangi baholash tizimiga o‘tkazilishi belgilib berildi. Bundan ko‘zlangan asosiy maqsad yangi baholash tizimini, yangi O‘zbekiston uchun keng joriy qilish ustuvor maqsad qilib qo‘yilgan.O‘quvchilarning bilimini formativ va summativ usullarda baholash joriy etiladigan umumiy oʻrta taʼlim muassasalari roʻyxati vazirlik tomonidan tasdiqlanadi. 
2. Formativ baholashning mohiyati va baholash mezonlari
Formativ baholash – dars mashgʻulotlari davomida oʻquvchilar faoliyatini kuzatish hamda ularning bilim va koʻnikmalarini oʻlchash hamda natijani yaxshilash uchun koʻrsatmalar berish jarayoni hisoblanadi. Formativ baholash mezonlari oʻquv fanining xususiyatlari va unga ajratilgan soatlardan kelib chiqib, oʻqituvchi tomonidan mustaqil belgilanadi. Formativ baho bir chorak (oʻquv reja asosida oʻquv fanlariga ajratilgan haftalik soat sonidan kelib chiqib, yarim yillik va yillik boʻlishi mumkin) davomida 1 balldan 10 ballgacha qoʻyib borilgan ballarning oʻrta arifmetigidan shakllantiriladi. Har bir oʻquvchi bir chorak davomida (yarim yillik, yillik) kamida 4 marta oʻqituvchi tomonidan formativ baholanishi kerak. Formativ baxolar 60% sinf ishiga va 40%  uy ishiga taqsimlanadi. O'qituvchi sindagi ish va uy vazifasi uchun bahoni jurnalda bir katakda umumlashtirib o'rta ballini kiritadi. O’quvchilaning darslardagi ishtiroki natijalariga ko'ra o'qituvchi elektron jurnalda sharhlar berishi mumkin.
Formativ baholar o’quvchining hisobot davridagi umumiy ko'rsatkichlariga ta'sir qiladi va o'rtacha ballning barcha ulushining 10% ni tashkil qiladi: chorak yoki yarim yillik uchun.
	Darsdagi ish va UV uchun formativ ballar
	Belgilash

	8-10
	yashil

	5-7
	sariq

	1-4
	qizil



Formativ baholash o'qituvchi tomonidan o'quvchilarning darsdagi faolligiga qarab quyidagicha taqsimlanadi:
	Izohlar
	Ballar

	Darsda ishtiroki:
– oʻquvchi darsning hamma qismlarida faol, savollariga aniq va toʻgʻri javob bersa, guruh va juft boʻlib ishlashda ham faollik darajasi yuqori boʻlsa – 6 ball;
– oʻquvchi darsning ayrim qismlarida juda faol, savollarga toʻgʻri javob beradi, ayrim xatolarga yoʻl qoʻysa – 5 ball;
 – oʻquvchi darsda faol lekin savollarga ikkilanib javob bersa, guruh, juft boʻlib ishlaganda faollik darajasi past boʻlsa – 4 ball;
 – oʻquvchi dars davomida faol ishtirok etsa va toʻgʻri boʻlmagan fikrlar bildirsa – 3 ball;
– oʻquvchi dars davomida savollarga notoʻgʻri javob bersa, oʻquvchilar orasida darsdagi faolligi sezilarli boʻlmasa – 2 ball;
– oʻquvchining darsda ishtiroki sezilarli boʻlmasa – 1 ball

	6 ball

	Uyga vazifalarni bajarishi:
– uyga vazifani toʻliq va xatolarsiz bajargan boʻlsa – 4 ball;
– uyga vazifani bajargan, xato va kamchiliklar mavjud boʻlsa – 3 ball;
– uyga vazifani qisman bajargan, xatoliklar koʻp boʻlsa – 2 ball
– uyga vazifani deyarli bajarmagan boʻlsa – 1 ball;
– uyga vazifani bajarmagan boʻlsa – 0 ball.

	4 ball

	Jami:
	10 ball



3.Summativ baholashning mohiyati va baholash mezonlari
Summativ baholash – taʼlim jarayonining muayyan bir davri (chorak, yarim yil yoki oʻquv yili) yoki bosqich (oʻquv fanining bob, boʻlimi) yakunida oʻquvchining oʻzlashtirgan bilimi va amaliy koʻnikma darajasini oʻqituvchi va vazirlik tomonidan aniqlash va baholash usuli hisoblanadiSummativ baholash bob boʻyicha summativ baholash hamda chorak boʻyicha summativ baholashni oʻz ichiga oladi. Har bir oʻquv fani boʻyicha summativ baholash uchun test topshiriqlari shakli (oʻquv fani mazmuni, tarkibi, savollar soni, topshiriqlar turi, vaqt meʼyorlari) vazirlik tomonidan belgilanadi. Bob va chorak boʻyicha summativ baholash uchun nazorat materiallari va ularning spetsifikatsiyalari, sillabuslari va baholash mezonlari vazirlik tomonidan umumiy oʻrta taʼlim muassasalariga har oʻquv yili davomida taqdim etiladi. Bunda, vazirlik tomonidan oʻquvchilar uchun nazorat materiallari va oʻqituvchilar uchun baholash mezonlari e-maktab elektron jurnaliga joylashtiriladi. Oʻqituvchilar baholash jarayonlarini oʻtkazish vaqtida nazorat materiallariga baholash mezonlaridan chiqmagan holda yangi nazorat materiallarini yaratish, berilgan nazorat materiallariga oʻzgartirishlar kiritishi mumkin. Bob boʻyicha summativ baholash oʻquvchining oʻquv fanlari bobi hamda boʻlimlarining oʻzlashtirish darajasini aniqlash va baholash usuli hisoblanadi. Bob boʻyicha summativ baholash jarayoni oʻquv rejasi asosida oʻquv fanlariga ajratilgan haftalik soatdan kelib chiqib, 1 martadan 3 martagacha oʻtkazilishi mumkin (haftasiga 1-2 soatgacha ajratilgan oʻquv fanlari boʻyicha 1 marta, 3-4 soatgacha ajratilgan oʻquv fanlari uchun 2 marta, 5 va undan ortiq soat ajratilgan oʻquv fanlari uchun 3 marta). Bob boʻyicha summativ baholashga barcha turdagi yozma ishlar, amaliy ish, laboratoriya ishi, loyiha ishi, ijodiy ish, ogʻzaki javob talab etuvchi topshiriqlar kiradi. Chorak boʻyicha summativ baholash oʻquvchining oʻzlashtirgan bilim hamda amaliy koʻnikmasi darajasini aniqlash va baholash usuli hisoblanib, har chorak yakunida oʻtkaziladi. Chorak boʻyicha summativ baholash oʻquv fanlari uchun ajratilgan haftalik soatlardan kelib chiqib (har chorakda, yarim yilda, bir oʻquv yilida bir marotaba) oʻtkaziladi. Bunda, bitta sinfda bir oʻquv kuni mobaynida 3 ta oʻquv fanlaridan koʻp boʻlmagan holda baholash oʻtkaziladi. Chorak boʻyicha summativ baholash jarayonlari markazlashgan holda belgilangan oʻquv fanlaridan vazirlik tomonidan yozma yoki kompyuterda oʻtkazilishi mumkin. Oʻquvchining choraklik bahosi (maksimal 100 ball) quyidagicha shakllanadi: 10 ball chorak davomida formativ baholash (oʻqituvchi tomonidan baholanadi); 50 ball chorak davomidagi bob boʻyicha summativ baholash (oʻqituvchi tomonidan baholanadi); 40 ball chorak oxirida chorak boʻyicha summativ baholash (oʻqituvchi yoki vazirlik tomonidan baholanadi). Oʻquvchining oʻquv yili davomida toʻplagan ballari quyidagi taqsimot
 asosida baho shakliga oʻtkaziladi (konvertatsiya qilinadi):
86-100 5 aʼlo
66-85 4 yaxshi
30-65 3 qoniqarli
0-29 2 qoniqarsiz
Choraklik summativ baholar adolatli o‘tkazilishini ta’minlash maqsadida har chorakda bo‘ladigan ChSB nazorat materiallari Pedagogik mahorat va Xalqaro baholash ilmiy-amaliy markazi tomonidan tuziladi va tekshiriladi. Bu yangi baholash tizimida inson omilini kamaytirish maqsadida ChSB nazoratlari skaner qiilingan holda maxsus test tekshrish qurilmalarida tekshirib baholanadi. Test materiallari ham xalqaro talab darajasida tuziladi.
  Bilish
  Qo‘llash 
 Mulohaza 
Bunda asosan o‘quvchining fan bo‘yicha olgan bilimlari bilish, qo‘llash hamda mulohaza turlariga ajratilgan holda tekshirib boriladi. Bunda testlarning 15 foizi bilish bo‘yicha, 70 foizi qo‘llash bo‘yicha hamda 15 foizi mulohaza yuritish bo‘yicha baholanishi ko‘rsatib o‘tilgan. Test turlariga qarab to‘g‘ri javob uchun belgilangan ball miqdori ham o‘zgarib boradi. Summativ baholashni oʻtkazish jarayonida oʻquvchilarning auditoriyadan chiqishi, bir-biri bilan gaplashishi, oʻzga oʻquvchining ishini koʻchirishi, oʻzi bilan darsliklar, oʻquv-uslubiy qoʻllanmalar, lugʻatlar, maʼlumotnomalar va boshqa adabiyotlar, konspektlar, elektron va qogʻoz shakldagi shpargalkalar, kalkulyatorlar, aloqa vositalari (shu jumladan, uyali aloqa vositasi), audio, foto va video yozuv qurilmalari hamda boshqa axborot-kommunikatsiya vositalarini olib kirishi va ulardan foydalanishi taqiqlanadi. Fanning xususiyatidan kelib chiqib, summativ baholash jarayonini oʻtkazishda tegishli fan boʻyicha masʼul pedagog tomonidan kalkulyatordan foydalanishga nisbatan istisnolar belgilanishi mumkin. 
Summativ baholash jarayonida qatnasha olmagan yoki 30 foizdan past natija qayd etgan oʻquvchilar uchun quyidagi hollarda qayta topshirish jarayonlarida ishtirok etishga yo‘l qo‘yiladi: uzrli sabablarga koʻra (oʻquvchining yoki yaqin qarindoshining betobligi (tibbiy maʼlumotnoma asosida), yo‘l-transport hodisasi, yaqin qarindoshining vafoti, yaqin qarindoshining nikoh tuzishi, respublika yoki xalqaro olimpiada va tanlovlarda umumiy oʻrta taʼlim muassasasi nomidan ishtirok etganligi, O‘zbekiston Respublikasidan tashqarida bo‘lishi sababli) summativ baholashda qatnashmagan oʻquvchilarga qayta topshirishda ularning olgan ballari qoʻyiladi.Uzrsiz sabablarga koʻra summativ baholashda qatnashmagan summativ baholashda 30 foizdan past natija qayd etgan oʻquvchilarning maksimal bali 65 foizdan oshmagan holda baholanadi.

